google/wiki40b huggingface dataset:
Smolinský potok

Smolinský potok je potok na Záhorí, preteká územím okresov Skalica a Senica. Je to pravostranný prítok Myjavy, má dĺžku 9,5 km a je tokom IV. rádu. Pramení v Chvojnickej pahorkatine, v podcelku Unínska pahorkatina, južne od obce Petrova Ves v nadmorskej výške okolo 221 m n. m. Najprv tečie juhozápadným smerom, zľava priberá krátky prítok spod kóty 242,0 m a napája Smolínsky rybník. Potom sa stáča na juhojuhozápad, preteká obcou Smolinské, tu priberá sprava prítok z oblasti V jazerách a ďalej tečie viac juhozápadným smerom. Pokračuje v Borskej nížine, v časti Myjavská niva, okrajom obce Čáry, z ľavej strany priberá Čársku Kopánku a stáča sa na západ. Napokon sa stáča k svojmu ústiu na juh a severne od obce Kuklov ústi v nadmorskej výške cca 161 m n. m. do Myjavy.
Jozef Ružiak

Životopis

Absolvoval učiteľský ústav v Leviciach, učil na viacerých školách, od roku 1945 školský inšpektor v Poprade, pracovník Povereníctva školstva v Košiciach, pracovník rozhlasu v Košiciach (1945 – 1953), zástupca hlavného redaktora Hlavnej redakcie pre deti a dorast (1953 – 1956), a od roku 1956 redaktor Československej televízie. Účastník protifašistického odboja, počas SNP pracoval na Povereníctve školstva v Banskej Bystrici (1944). Vo svojom pôsobení v rozhlase a televízii sa venoval najmä vysielaniu pre deti a mládež. Autor rozhlasových pásiem, reportáží, prednášok, scéniek a rozprávok.
Elektronická tanečná hudba

Žánre

Elektronická tanečná hudba je kategorizovaná hudobnými novinármi a fanúšikmi so stále sa rozvíjajúcim nadbytkom žánrov, štýlov a podštýlov. Ako u mnohých druhoch tanečnej hudby, pomáha určiť daný typ hudby rytmus BPM. Niektoré žánre ako techno, house, trance, electro, breakbeat, drum and bass sú primárne určené pre tancovanie. Iné žánre ako IDM, glitch alebo trip-hop sú viac experimentálne a sú spájané skôr s počúvaním ako s tancom.

Významní umelci, producenti a DJi

Výbušný rast počítačovej techniky v hudobnom priemysle a následné zníženie nákladov na hudobné zariadenia v neskorých 90-tych rokoch ohromujúco zvýšilo množstvo umelcov a DJov v elektronickej hudbe. S príchodom systému nahrávania na pevný disk je možné, aby sa ktokoľvek stal hudobníkom, a teda aj nárast počtu tzv. „bedroom bands“, často pozostávajúcich z jednej osoby. Ale aj napriek tomu sa dnes nájdu pozoruhodní umelci. Ku vplyvným hudobníkom z oblasti industrialu, synthpopu a neskôr elektronických tanečných štýlov patria Silver Apples, A-ha, Pet Shop Boys, Duran Duran, Depeche Mode, New Order, Avicii,  Cabaret Voltaire, Throbbing Gristle, The Human League a Kraftwerk. Do oblasti happy hardcoru a gabberu patria Angerfist, Neophyte, Endymion, Scott Brown, DJ Brisk a Ham, DJ Hixxy, Darren Styles, Mark Breeze. Do hardstylu patria umelci ako Headhunterz, The Prophet, DJ Zany, Blutonium Boy, Dark Oscillators, Showtek, Deepack. Priekopníci žánrov house, techno a drum and bass ako Juan Atkins, Derrick May, Goldie, A Guy Called Gerald, LTJ Bukem a Frankie Bones sú taktiež stále aktívni.
Komerčne úspešní umelci tvoriaci v žánri electronica ako Fatboy Slim, The Chemical Brothers, Groove Armada, Basement Jaxx, Daft Punk, The Crystal Method, Massive Attack, The Prodigy, Orbital, Propellerheads, Underworld a Moby, pokračujú vydávaním albumov a uskutočňujú živé koncerty (niekedy na štadiónoch). Niektorí úspešní hudobníci a dídžeji ako Paul van Dyk, Paul Oakenfold, ATB, John Digweed, Sasha, David Guetta, Armin van Buuren, Ferry Corsten,DJ Tiësto a Avicii dosiahli pravý superstar status a môžu si určiť za vystúpenie aj päť-číselné sumy a pravidelne vystupujú celé hodiny. Niektorí DJi majú celosvetové rádiá a internetové vysielania ako VONYC Sessions, show mixovaná Paul van Dykom a A State of Trance mixovaná Arminom van Buurenom.

Významné nahrávacie vydavateľstvá

Do roku 1980 prakticky neexistovali žiadne vydavateľstvá, ktoré by výlučne podporovali elektronickú tanečnú hudbu. Zmena nastala, keď Larry Sherman zriadil house vydavateľstvo Trax Records, priekopník techna Juan Atkins vytvoril Metroplex Records a Ritchie Hawtin zriadil vplyvné Plus 8 vydavateľstvo. V Spojenom kráľovstve sa objavilo v roku 1990 Warp Records ako jeden z významných zdrojov domáceho počúvania experimentálnej hudby. Neskôr prišli vydavateľstvá ako Astralwerks, Ed Banger Records, Ninja Tune a vydavateľstvo Paula Oakenforda s názvom Perfecto.
Épinay-sur-Seine

Geografia

Susedné obce: Saint-Denis, Villetaneuse, L'Île-Saint-Denis, Argenteuil, Saint-Gratien, Montmagny, Enghien-les-Bains a Deuil-la-Barre.

Doprava

Épinay-sur-Seine je dostupné linkou RER C a autobusmi RATP číslo 138, 154, 238, 261, 354 a 361.
Cetina

Priebeh toku

Prameň rieky sa nachádza pri rovnomennej obci Cetina, odkiaľ tečie juhovýchodným smerom. Po približne 7 km vteká do priehrady Peručko jazero, ktoré je významnou zásobárňou pitnej vody. Tok pokračuje krasovou oblasťou Sinj (180 m vysoké skaly, vodopády, jazerá, podzemné chodby a 40 m vysoký vodopád Gubavica) a od mesta Trilj tečie opäť kaňonom. Spád rieky a okolitý terén využíva systém vodných elektrární na výrobu elektrickej energie. Pri Šestanovaci vytvára Cetina oblúk a smeruje na západ, aby kaňonom prekonala posledný úsek planiny Mosor a v Omiši odovzdala svoje vody Jadranskému moru.
Počas letnej turistickej sezóny sa na dolnom toku (od Slime po Radman) koná dvakrát denne po dobu 3 až 4 hodiny rafting.
Priehrada bola počas vojny v roku 1995 terčom srbských teroristov, ktorí sa pokúsili zničiť priehradný múr a zaplaviť široké okolie a dôležité mestá (Sinj, Trilj, Omiš) i komunikácie. Napriek poškodeniu priehrada útoku odolala.
Orville (Côte-d’Or)

Poloha

Obec má rozlohu 2,24 km². Najvyšší bod je položený 330 m n. m. a najnižší bod 277 m n. m.

Obyvateľstvo

Počet obyvateľov obce je 191 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Matti Aikio

Životopis

Matti Aiki sa narodil ako syn učiteľa. Študoval pedagogiku v Trondheime. Vyučoval v rokoch 1896 až 1906 vo Finnmarku a Südnorwegene.
Až roku 1890, v osemnástich rokoch, sa Aiki naučil nórčinu. V tomto jazyku písal svoje romány a drámy. Opísal v nich život saamskej menšiny a jej boj za nezávislosť.
Châtillon-la-Palud

Polohopis

Châtillon-la-Palud má rozlohu 14,01 km². Najvyšší bod je položený 326 m n. m. a najnižší bod 218 m n. m.

Obyvateľstvo

Châtillon-la-Palud má 1546 obyvateľov (2009).
Graf vývoja obyvateľstva:
Zdroje: INSEE
Vashegyit

Charakteristika

Vashegyit je vzácne kryštalický, väčšinou tvorí kôrovité náteky. Farba je zelená, tmavozelená, modrá a žltá. Lesk je sklený.

Vznik

Vyskytuje sa v zóne zvetrávania karbonátov, ktoré sú miestami prekremenené a limonitizované. Vzhľadom na to, že jediné slovenské nálezisko, ložisko Železník, je už vyťažené, je znížený predpoklad nových nálezov tohto vzácneho nerastu na tomto ložisku.

Poznávanie

Je ľahko spoznateľný vďaka výraznej farbe.
Šumárník

Ochrana

Dôvodom ochrany je botanicky významná lokalita skalného odkryvu so zastúpením vápnomilných druhov rastlín na hrebeni Šeráku.
Dampierre-sur-le-Doubs

Poloha

Obec má rozlohu 3,16 km². Najvyšší bod je položený 458 m n. m. a najnižší bod 301 m n. m.

Obyvateľstvo

Počet obyvateľov obce je 490 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ali Brezovský

Zo života

Štyridsaťjeden rokov (medzi rokmi 1963 – 2004) pracoval v Slovenskom rozhlase, ktorý do založenia vydavateľstva Opus v r. 1972 plnil funkciu nahrávacích štúdií. 

Je plodným autorom, patril k najúspešnejším autorom populárnych piesní na Slovensku. Ako skladateľ tiež pomáhal k presadeniu mnohým významným umelcom, napr. Mirovi Žbirkovi, Marike Gombitovej, skladaním piesní či tým, že si ich do televíznych relácií vyberal ako interpretov svojich skladieb.
 Spolupracoval na príprave súťaže Košický zlatý poklad a autorsky sa podieľal na piesňach, ktoré odzneli v relácii Zlatá brána.
Národný zoznam navrhovaných území európskeho významu na Slovensku

Toto je zoznam, ktorý obsahuje lokality navrhovaného územia európskeho významu, zoradených abecedne. Národný zoznam navrhovaných území európskeho významu (nÚEV) podľa smernice o biotopoch bol schválený uznesením vlády SR č. 239/2004 dňa 17.marca 2004. Zoznam vyhlásilo Ministerstvo životného prostredia Slovenskej republiky výnosom č. 3/2004-5.1 zo 14. júla 2004, dňa 1. augusta 2004 nadobudol účinnosť. V rozhodnutí Komisie 2008/26/ES z 13. novembra 2007, ktorým sa podľa smernice Rady 92/43/EHS prijíma zoznam lokalít európskeho významu v Panónskej biogeografickej oblasti a rozhodnutí Komisie 2008/218/ES z 25. januára 2008, ktorým sa podľa smernice Rady 92/43/EHS prijíma prvý aktualizovaný zoznam lokalít európskeho významu v alpskom biogeografickom regióne je uvedených aj 381 ÚEV z územia Slovenska. Začal sa proces vyhlasovania ÚEV, mali by byť vyhlásené za chránené územia a vznikol Zoznam území európskeho významu na Slovensku.
Vratislav II.

Moravský údelník

V mladosti dostal Břetislavov druhorodený syn údel v Olomouci, ktorý spravoval v r. 1054 – 1056. Onedlho nato musel spolu s matkou utiecť pred bratom Spytihněvom do Uhorska na dvor kráľa Ondreja I.; v r. 1058 sa mohol vrátiť späť. Po predčasnej Spytihněvovej smrti v r. 1061 usadol na český kniežací stolec.

České knieža

Ako knieža rozdelil Moravu medzi bratov – brniansky údel zveril staršiemu Konrádovi a mladší Oto dostal olomoucký údel. Ďalší brat Jaromír, Břetislavom určený na cirkevnú dráhu, odišiel do Poľska.
Vratislav veľmi dbal na rozvoji hospodárskeho a cirkevného života v krajine. V r. 1063 zriadil olomoucké biskupstvo a v nasledujúcom roku povolal späť do sázavského kláštora slovanských mníchov. Po smrti pražského biskupa v r. 1067, obsadil úrad svojím kaplánom, Nemcom Lancom. V r. 1068 sa však proti tomu postavili jeho bratia spolu s niektorými veľmožmi a vynútili si vymenovanie Jaromíra za biskupa.
Ďalšie obdobie jeho panovanie bolo poznačené blízkymi vzťahmi s cisárom Henrichom IV. Približne od roku 1075 mu poskytoval v jeho sporoch s pápežskou kúriou a v bojoch s nemeckými kniežatami neoceniteľné služby. České vojsko zasiahlo v cisárov prospech v nejednej bitke (napr. pri Hohenburgu v r. 1075). 12. mája 1082 porazil v bitke pri Mailbergu rakúskeho vojvodu Leopolda II. Dôsledkom jeho náklonnosti i ohromnej pomoci cisárovi bolo v roku 1085 ocenenie, o ktoré usilovali už Vratislavovi predchodcovia.

Prvý český kráľ

15. júna 1085 mohučský arcibiskup Egilbert v Svätovítskom chráme na Pražskom hrade korunoval Vladislava za historicky prvého českého kráľa. Spolu s ním bola za českú kráľovnú korunovaná i jeho tretia manželka Svatava. Kráľovská hodnosť však ešte nebola dedičná, bola udelená iba samotnému Vratislavovi. Súčasne s korunováciou za českého kráľa mu bol udelený i titul poľského kráľa. Touto korunováciou došlo k uvoľneniu väzieb medzi českým štátom a rímskonemeckou ríšou. Za Vratislava prestali Čechy odvádzať starý ročný poplatok, miesto neho prijali záväzok vyslať 300 jazdcov na rímsku cisársku korunovačnú jazdu.
Posledné roky Vratislavovho panovania sa niesli v znamení narastajúcich sporov v přemyslovskom rode. Po smrti svojho brata Ota zveril jeho údel svojmu najstaršiemu synovi z tretieho manželstva Boleslavovi. Proti tomuto rozhodnutiu protestoval ďalší Vratislavov brat Konrád, ktorý sa zasadzoval za nástupnícke práva Otových detí. Vratislav bol nútený spory riešiť dokonca na bojovom poli. Vpadol na Moravu a v r. 1091 obliehal Brno. Následkom narastajúcich problémom (o. i. v kráľovom vojsku vypukla vzbura) bol nútený podľa starešníckeho princípu určiť za svojho nástupcu na kniežacom stolci brata Konráda.
Vratislav zomrel na následky zranenia, ktoré utrpel pri páde z koňa na poľovačke. Podľa svojho priania bol pochovaný na cintoríne na Vyšehrade.
Chaudenay (Saône-et-Loire)

Poloha

Obec má rozlohu 8,17 km². Najvyšší bod je položený 232 m n. m. a najnižší bod 196 m n. m.

Obyvateľstvo

Počet obyvateľov obce je 1 017 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bettes

Poloha

Obec má rozlohu 3,38 km². Najvyšší bod je položený 723 m n. m. a najnižší bod 395 m n. m.

Obyvateľstvo

Počet obyvateľov obce je 69 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján VII. Príleský

Život

Narodil sa v roku 1709. Pochádzal zo zemanskej rodiny Príleských (Prileszky de Prilesz). V roku 1724 vstúpil rehole jezuitov, študoval na univerzite v Trnave doktora prírodných vied a teológiu. Pôsobil ako učiteľ poézie, rétoriky a filozofie na kolégiu a univerzite v Trnave, Grazi a Košiciach. Bol riaditeľ univerzitnej tlačiarne v Trnave a Košiciach. Po rozpustení rehole jezuitov roku 1773 žil prevažne v Trenčíne, kde pomáhal piaristom pri vyučovaní na gymnáziu. Písal náboženské príručky a učebnice, vydával diela starších cirkevných autorov. Bol kancelár univerzity v Trnave, v rokoch 1771-1772 zastával ako posledný funkciu rektora univerzity v Košiciach.
Brullemail

Poloha

Obec má rozlohu 10,28 km². Najvyšší bod je položený 303 m n. m. a najnižší bod 184 m n. m.

Obyvateľstvo

Počet obyvateľov obce je 106 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Škultéty

Štúdium a vzdelanie

Po absolvovaní Gymnáziu Ľudovíta Štúra v Trenčíne pokračoval v štúdiu na City University Bellevue a na Fakulte Managementu Univerzity Komenského. Štúdium ukončil obdržaním titulu PhDr. na Fakulte Managementu Univerzity Komenského.
Okrem toho absolvoval množstvo zahraničných a domácich  stáží a seminárov na problematiku komunálnej a regionálnej politiky, fungovania európskych inštitúcii a čerpania finančných prostriedkov z EÚ fondov.

Pracovné a politické skúsenosti

Po absolvovaní základnej vojenskej služby pôsobil v súkromnej sfére v oblasti  marketingu a médií. V roku 2002 sa stal riaditeľom zahraničných vzťahov SDKÚ-DS. O rok neskôr začal pracovať na Ministerstve obrany Slovenskej republiky ako poradca ministra obrany a následne ako riaditeľ kancelárie ministra. Od júla do decembra 2006 pôsobil ako asistent poslanca Národnej rady Slovenskej republiky. Istý čas pôsobil ako podpredseda mládežníckej organizácie Nová Generácia.
V súčasnej dobe, už tretie volebné obdobie, vykonáva funkciu primátora mesta Trenčianske Teplice. Za jeho pôsobenia bolo zrekonštruované centrálne námestie v meste, modernizáciou prešli viaceré objekty v majetku mesta. V roku 2016 sa mesto Trenčianske Teplice stalo jedným z priekopníkov v odstraňovaní vizuálneho smogu na Slovensku.
Od roku 2013 je poslancom Trenčianskeho samosprávneho kraja za okres Trenčín, od roku 2016 zastrešuje portál o slovenských samosprávach Samosprávny web.
Štefan Škultéty je autorom niekoľkých odborných článkov a publikácii na aktuálne spoločenské témy. Hovorí aktívne anglicky a pasívne ruským jazykom.

Osobný život

Má o tri roky mladšieho brata Tomáša. Štefan Škultéty je ženatý a má dve deti.
Sokoliarstvo

Sokoliarstvo je spôsob lovu pomocou vycvičených dravcov, predovšetkým sokolov, jastrabov a orlov. Ide o tradičnú oblasť poľovníctva, ktorá používa svoje vlastné metódy, úlovky a filozofiu. Človek, ktorý túto činnosť vykonáva, sa nazýva sokoliar.

História

Presný čas a miesto vzniku sokoliarstva nie sú známe, predpokladá sa však, že tento druh lovu má korene v stepiach južnej Ázie. Dokazujú to pramene z 2. tisícročia pred Kr. z oblasti Indie a Iránu. Počas 1. tisícročia pred Kr. sa sokoliarstvu začali venovať Arabi, Číňania a kočovné národy Strednej Ázie. Práve u nich slúži sokoliarstvo dodnes na lov kožušinovej a inej zveri, zatiaľ čo v ostatných krajinách sa stalo zábavou šľachticov a panovníkov. O využívaní sokoliarstva v období antického Grécka a Ríma sa žiadne pramene nezmieňujú, útržkovité správy sú o sokoliarstve Trákov a Sarmatov. V strednej Európe sa sokoliarstvo preukázateľne objavuje koncom 4. storočia s príchodom Sarmatov a Germánov. V období Veľkomoravskej ríše v 10. storočí bolo sokoliarstvo rozšírené už aj na území Slovenska.
V stredoveku už bolo sokoliarstvo rozšírené vo všetkých európskych, ázijských a severoafrických krajinách a chovy dravcov (predovšetkým sokolov) sa stali samozrejmosťou na každom panovníckom dvore. K významnému rozvoju sokoliarstva došlo počas obdobia krížových výprav a lov za pomoci dravcov bol u šľachty v celej strednej a západnej Európe veľmi obľúbený až do 17. storočia. V súlade s vtedajším právom boli sokoliarmi takmer výlučne panovníci a šľachta. V 18. storočí dochádza v Európe vďaka zdokonaľovaniu strelných zbraní k prudkému úpadku sokoliarstva, silné postavenie si až dodnes udržalo v Iráne, arabských krajinách a severnej Afrike. Rozšírené je tiež v Kirgizsku, Kazachstane a niektorých oblastiach Číny, kde okrem sokolov a jastrabov sokoliari využívajú aj orly.

UNESCO

V roku 2016 bolo sokoliarstvo zapísané na zoznam nehmotného kultúrneho dedičstva ľudstva UNESCO. Zápis je spoločný pre štáty Nemecko, Saudská Arábia, Rakúsko, Belgicko, Spojené arabské emiráty, Španielsko, Francúzsko, Maďarsko, Taliansko, Kazachstan, Maroko, Mongolsko, Pakistan, Portugalsko, Katar, Sýrska arabská republika, Kórejská republika a Česko.
Le Poët-Célard

Poloha

Obec má rozlohu 8,34 km². Najvyšší bod je položený 744 m n. m. a najnižší bod 351 m n. m.

Obyvateľstvo

Počet obyvateľov obce je 120 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oblasť (geomorfológia)

Oblasť alebo zastarano podsústava je jednotka piatej úrovne v hierarchickom geomorfologickom členení povrchu Zeme v podobe, v akej sa toto členenie obvykle uplatňuje na Slovensku. Nadradenou jednotkou je subprovincia, podradenou celok.
Oblasť je geologicky aj orograficky jednotnejšia ako subprovincia. Stále ide väčšinou o územie, rozlohou presahujúce jedno pohorie. Do rovnakej oblasti spadá tak hlavná horská skupina, ako aj k nej priliehajúce podhorie.
Príklady: Slovenské rudohorie, Slovenské stredohorie, Podunajská nížina.
Česko Slovensko má talent 2011

Semifinále

Prebehli 3 semifinálové kolá. Konali sa 6., 13. a 20. novembra. Všetky prebehli v Expo Aréne v Bratislave.
Karma Kagjü

Karma Kagjü je jednou zo štyroch hlavných vetiev školy Kagjü, jednej z najdôležitejších škôl tibetského budhizmu. Jej duchovný vodca sa nazýva Gjalwa Karmapa. Je považovaný za reinkarnáciu predošlého lámu.
Školu Karma Kagjü založil Düsum Khjenpa (*1110 – † 1193), žiak Gampopu, ktorý sa stal prvým Gjalwa Karmapom. Druhý Karmapa, Karma Pakši (* 1206 – † 1283), bol ako prvý v Tibete vyhlásený za reinkarnujúceho sa lámu (tulku).
Šestnástym Karmapom bol Rangdžung Rigpe Dordže. Po jeho smrti v roku 1981 vznikol spor ohľadom toho, či je ďalšou reinkarnáciou Ogyen Trinley Dordže alebo Trinle Thajä Dordže. Prvého podporuje čínska vláda aj 14. Dalajláma, druhého 14. Šamarpa a napr. láma Ole Nydahl. Spor zatiaľ nebol vyriešený.
Stredná ríša

Bibliografia

Watterson, B.: Egypťané. Nakladatelství Lidové noviny, Praha: 2005.
Menou (Nièvre)

Poloha

Obec má rozlohu 17,41 km². Najvyšší bod je položený 382 m n. m. a najnižší bod 232 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Héming

Poloha

Obec má rozlohu 3,69 km². Najvyšší bod je položený 322 m n. m. a najnižší bod 255 m n. m.

Obyvateľstvo

Počet obyvateľov obce je 505 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bègues

Polohopis

Bègues má rozlohu 8,3 km². Najvyšší bod je položený 520 m n. m. a najnižší bod 290 m n. m.

Obyvateľstvo

Bègues má 230 obyvateľov (2009).
Graf vývoja obyvateľstva:
Zdroje: INSEE
Valprionde

Poloha

Obec má rozlohu 15,92 km². Najvyšší bod je položený 285 m n. m. a najnižší bod 167 m n. m.

Obyvateľstvo

Počet obyvateľov obce je 125 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Riantec

Poloha

Obec má rozlohu 14,06 km². Najvyšší bod je položený 35 m n. m. a najnižší bod 0 m n. m.

Obyvateľstvo

Počet obyvateľov obce je 5 077 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krivý potok (prítok Vrbičky)

Krivý potok je potok na strednom Liptove, na území okresu Liptovský Mikuláš. Je to pravostranný prítok Vrbičky, má dĺžku 5,2 km a je tokom V. rádu.

Prameň

Pramení v Západných Tatrách, v časti Liptovské Tatry, na juhozápadnom svahu Širokej (1 890 m n. m.) v nadmorskej výške cca 1 720 m n. m.
Aillières-Beauvoir

Poloha

Obec má rozlohu 15,07 km². Najvyšší bod je položený 337 m n. m. a najnižší bod 142 m n. m.

Obyvateľstvo

Počet obyvateľov obce je 219 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montcoy

Poloha

Obec má rozlohu 9,06 km². Najvyšší bod je položený 214 m n. m. a najnižší bod 177 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volejbal na Stredoamerických hrách

Volejbal na Stredoamerických hrách je volejbalový turnaj, ktorý sa koná v rámci multišportového podujatia Stredoamerických hier, riadených Stredoamerickou športovou organizáciou. Do programu hier bol turnaj zaradený hneď na prvých hrách v roku 1973 v Guatemala City, rovnako v mužskej i ženskej kategórii. Volejbalový turnaj sa koná pravidelne, s výnimkou hier v roku 2005.
V ženskej kategórii dominuje tím Kostariky, v mužskej získala najviac prvenstiev Guatemala.
Obuchovský potok

Prameň

Pramení v Malých Karpatoch, v podcelku Čachtické Karpaty, v časti Plešivec, na východnom úpätí Drieňovice (454,3 m n. m.) a východne od osady Ošmek, v nadmorskej výške približne 260 m n. m.
Métión (syn Erechthea)

Métión (starogr. Μητίων – Métión, lat. Metion) je v gréckej mytológii syn aténskeho kráľa Erechthea a jeho manželky Praxithey.(alebo syn Eupalama )
Podľa antického autora Apollodora z Atén, po smrti aténskeho kráľa Kekropa II. ovládol Atény jeho brat Métión so svojimi synmi a zákonný dedič trónu Pandión utiekol do Megary, kde sa oženil s Pyliou, dcérou kráľa Pyla. Neskôr ale Pylas, pretože zabil svojho strýka Bianta odišiel do dobrovoľného vyhnanstva do Messénie, kde založil mesto Pylos.
Aigeus, najstarší syn Pandióna neskôr Métióna z Atén vyhnal a zasadol na kráľovský trón.
Antický autor Hieronymus, ale aj iní autori, ktorí zostavili zoznam kráľov Atén, Métióna do svojich zoznamov nezaradili.
Rozpustnosť

Rozpustnosť označuje schopnosť danej látky rozpúšťať sa v rozpúšťadle. Je kvantifikovaná ako maximálne množstvo rozpustenej látky rozpustené v rozpúšťadle v rovnovážnom stave. Vzniknutý roztok je nazývaný nasýtený roztok.
Za rôznych podmienok je možné prekročiť rovnovážnu rozpustnosť a dosiahnuť takzvaný presýtený roztok, ktorý je metastabilný. Rozpúšťadlo je zvyčajne kvapalina a môže ísť o chemické indivíduum alebo zmes. Rozpúšťaná látka môže byť plynná, kvapalná alebo tuhá. Rozpustnosti siahajú od hodnôt ako nekonečná rozpustnosť (miešateľnosť, napríklad etanolu vo vode) po veľmi málo rozpustné (napr. chlorid strieborný vo vode). U málo rozpustných látok sa často používa termín nerozpustný, v skutočnosti však existuje veľmi málo prípadov keď skutočne nedochádza k žiadnému rozpúšťaniu.

Molekulárna úroveň

Proces rozpúšťania je pomerne jednoduchý pre kovalentné zlúčeniny ako je etanol. Keď sa rozpúšťa etanol vo vode zostávajú jeho molekuly neporušené, ale tvoria nové vodíkové väzby s molekulami vody. Keď je však vo vode rozpúšťaná iónová zlúčenina ako je chlorid sodný (NaCl), kryštál chloridu sodného disociuje na samostatné ióny, ktoré sú solvatované (obalené) obalom molekúl vody. Napriek tomu sa hovorí, že sa chlorid sodný rozpúšťa vo vode, pretože odparenie rozpúšťadla zanechá opäť kryštalický chlorid sodný.
Niekedy je pojem rozpúšťanie používaný pre nevratnú chemickú reakciu, ako napríklad rozpúšťanie železa v kyseline dusičnej, tu však neplatí termodynamický koncept rozpustnosti.
Pri rozpúšťaní môže vzniknúť viacero foriem rozpustenej látky. Napríklad voda nad kryštálmi oxidu železnatého (Fe(OH)₂, bude v rovnovážnom stave obsahovať ióny Fe⁺, Fe(OH)⁺, Fe(OH)₂, Fe(OH)₃⁻, prípadne aj iné komplexy. Preto rozpustnosť hydroxidu železnatého závisí od pH. Vo všeobecnosti je možné určiť rozpustnosť len pre látky, ktoré sú termodynamicky stabilné. Rozpustnosť potom závisí na každom faktore, ktorý ovplyvňuje polohu rovnovážneho stavu reakcie rozpúšťania látky, a všetky reakcie, ktoré sú na ňu napojené.